b'\n_START_ARTICLE_\nKreta\n_START_SECTION_\nZgodovina\n_START_PARAGRAPH_\nOtok je bil poseljen \xc5\xbee zelo zgodaj. Razvila se je cveto\xc4\x8da minojska kultura. Leta 67 pr.n.\xc5\xa1t. je bil otok priklju\xc4\x8den rimski provinci Kireni, v 13. stol. so otok zasedli Bene\xc4\x8dani, ki so ga imenovali Kandija. Po dolgotrajnem obleganju leta 1669 otok dokon\xc4\x8dno zavzamejo Osmani. Lokalno prebivalstvo se nato v naslednjih stoletjih v \xc5\xa1tevilnih uporih upira osmanski nadvladi. Po letu 1830, po gr\xc5\xa1ki osvobodilni vojni, je bil otok \xc5\xa1e vedno pod oblastjo Osmanskega cesarstva, po Berlinskem kongresu, formalno pa po gr\xc5\xa1ko-tur\xc5\xa1ki vojni leta 1897 so otoku podelili delno samostojnost. \xc5\xa0ele po drugi balkanski vojni in sklenjenem miru v Bukare\xc5\xa1ti avgusta leta 1913 pa je bil vklju\xc4\x8den v sestavo dana\xc5\xa1nje Gr\xc4\x8dije.'